Blackpink

Blackpink (, tyyliteltynä BLACKPINK tai BLΛƆKPIИK) on YG Entertainmentin vuonna 2016 perustama nelijäseninen eteläkorealainen tyttöbändi. Yhtyeeseen kuuluvat jäsenet Jisoo, Jennie, Rosé ja Lisa.

Ryhmä julkaisi ensimmäisen singlealbuminsa Square One 8. elokuuta 2016.

Blackpink on rikkonut useita Billboardin ennätyksiä. Se on ainoa K-pop-tyttöbändi, joka on noussut Billboardin "Emerging Artists" -listan kärkeen sekä Billboard Hot 100 -listalla sijalle 55. Kesäkuussa 2018 Billboardin "Social 50" -listalla yhtye oli 5. sijalla.

Historia 

Ensimmäisiä huhuja ja kuvia jäsenehdokkaista uuteen tyttöryhmään YG Entertainment -levy-yhtiöltä tuli jo vuonna 2011. Fanien viiden vuoden odotuksen jälkeen YG Entertainment paljasti tulevan yhtyeen lopullisen kokoonpanon ja nimen 28. kesäkuuta 2016. Nimivaihtoehtona ryhmälle oli myös Pinkpunk. Blackpink on levy-yhtiön ensimmäinen tyttöyhtye seitsemään vuoteen sitten 2NE1-tyttöryhmän. 

Blackpink julkaisi ensimmäisen singlealbuminsa Square One 8. elokuuta 2016. Albumi sisältää kaksi hip hop -kappaletta: ”Boombayah” ja ”Whistle”.

Toinen singlealbumi Square Two julkaistiin 1. marraskuuta 2016. Albumi sisältää kolme kappaletta: "Playing with Fire", "Stay" ja akustinen versio kappaleesta "Whistle".

Uuden singlensä "As If It’s Your Last" Blackpink julkaisi 22. kesäkuuta 2017. Kappale on erilainen kuin yhtyeen aiemmat ja muistuttaa enemmän ryhmän "Pink"-puolta, joka on pirteämpi ja värikkäämpi.

Ryhmä debytoi Japanissa 30. elokuuta 2017 japaninkielisellä minialbumillaan Blackpink. Albumi julkaistiin uudelleenpakattuna 29. maaliskuuta 2018.

Blackpink julkaisi ensimmäisen koreankielisen minialbuminsa Square Up 15. kesäkuuta 2018. Yhtyeen musiikkivideo "DDU-DU DDU-DU" ylitti 500 miljoonaa katselua YouTubessa. 

Toinen koreankielinen minialbumi, Kill This Love, julkaistiin 5. huhtikuuta 2019. Blackpink julkaisi ensimmäisen albuminsa, The Album, 2. lokakuuta 2020.

Vuonna 2021 yhtyeen musiikkivideo "Kill This Love" ylitti 1,3 miljardia katselua YouTubessa.

Blackpink julkaisi toisen albuminsa syyskuussa 2022 jonka nimi on born pink. Albumin pääbiisi pink venom julkaistiin jo kuukausi aikaisemmin.

Jäsenet 
Jisoo (oik. Kim Ji-soo, ; s. 3. tammikuuta 1995 Soul, Etelä-Korea) on eteläkorealainen laulaja, näyttelijä ja malli. Jisoo liittyi YG Entertainmentiin heinäkuussa 2011. Hän on Blackpinkin laulaja, visual ja vanhin jäsen.

Jennie (oik. Jennie Kim, ; s. 16. tammikuuta 1996 Soul, Etelä-Korea) on eteläkorealainen laulaja, räppäri ja malli. Jennie on asunut Uudessa-Seelannissa neljä vuotta. Jennie liittyi YG Entertainmentiin elokuussa 2010. Hänen roolinsa yhtyeessä on pääräppäri ja laulaja.

Rosé (oik. Roseanne Park tai Park Chae-young, ; s. 11. helmikuuta 1997 Auckland, Uusi-Seelanti) on korealais-australialainen laulaja ja malli. Rosé kasvoi Melbournessa, Australiassa. Hän liittyi YG Entertainmentiin toukokuussa 2012 ja muutti silloin Etelä-Koreaan. Hän on Blackpinkin päälaulaja ja tanssija.  

Lisa (oik. Lalisa Manoban tai Pranpriya Manoban, ; s. 27. maaliskuuta 1997 Buriram, Thaimaa) on thaimaalainen räppäri, tanssija ja malli. Lisa liittyi YG Entertainmentiin huhtikuussa 2011. Hän oli YG Entertainmentin ensimmäinen ei-korealainen artisti. Blackpinkissä hän on räppäri, laulaja, päätanssija ja nuorin jäsen.

Diskografia

Studioalbumit 
  (japaniksi)

Livealbumit

EP:t

Singlealbumit

Singlet 
 Boombayah (2016)
 Whistle (2016)
 Playing With Fire (2016)
 Stay (2016)
 As If It’s Your Last (2017)
 Ddu-Du Ddu-Du (2018)
 Kill This Love (2019)
 How You Like That (2020)
 Ice Cream (Selena Gomezin kanssa) (2020)
 Lovesick Girls (2020)
Pink venom (2022)

Musiikkivideot  
 Boombayah (2016)
 Whistle (2016)
 Playing With Fire (2016)
 Stay (2016)
 As If It’s Your Last (2017)
 Ddu-Du Ddu-Du (2018)
 Kill This Love (2019)
 How You Like That (2020)
 Ice Cream (Selena Gomezin kanssa) (2020)
 Lovesick Girls (2020)
 Pink Venom (2022)
 Ready For love (2022)
 Shut Down (2022)

Filmografia 
 Blackpink House (2018)
 Blackpink Diaries (2019)
 24/365 (2020)

Lähteet